જુનાગઢ જીલ્લાના માળીયા હાટીના તાલુકાના ડીડોરી ગામના જંગલ વિસ્તારમાં રહેતા ખેત મજુરી કરતા સુશીલાબેન શુભાસભાઈ સારમેરને બપોરે પ્રસુતિની પીડા શરુ થઇ હતી. આ અંગેની જાણ ૧૦૮ની ટીમ ને કરવામાં આવી હતી. આ દરમિયાન સમગ્ર પંથકમાં ધોધમાર વરસી રહ્યો હતો. બીજી બાજુ જંગલ વિસ્તાર હોવાને કારણે દર્દીના ઘર સુધી 108ની એમ્બુલન્સ પહોંચી શકે તેવો રસ્તો પણ ન હતો. જો કે કર્મનિષ્ઠ 108 તથા સ્થાનિક મેડિકલ સ્ટાફની ટીમે દોઢ કિમી સુધી ચાલવાનું નક્કી કર્યું અને દર્દીને સમયસર મેડિકલ સેવા પૂરી પાડી હતી.